**Ήπειρος**

(σελίδα 69)

Στην επαρχία Πωγωνίου, στα βόρεια της Ηπείρου, τραγουδούν τα δημοτικά τραγούδια με έναν πάρα πολύ ιδιαίτερο τρόπο, μοναδικό παγκοσμίως. Μια ομάδα τραγουδιστών αποδίδει τους στίχους, χωρίς όργανα και με ξεχωριστό ρόλο ο καθένας. Γι αυτό τα τραγούδια αυτά είναι γνωστά ως τα πολυφωνικά της Ηπείρου. (για τους γνώστες της μουσικής, αυτά τα τραγούδια έχουν ακόμα ένα χαρακτηριστικό, είναι πάνω σε πεντατονικές κλίμακες)

«Αλησμονώ και χαίρομαι» τραγούδι της ξενιτιάς

Aλησμονώ και χαίρομαι, θυμάμαι και λυπάμαι,

θυμήθηκα την ξενιτιά και θέλω να πηγαίνω.

Σήκω μάνα μ’ και ζύμωσε καθάριο παξιμάδι.

Mε πόνους βάζει το νερό, με δάκρυα το ζυμώνει

και με πολύ παράπονο βάζει φωτιά στο φούρνο.

"Άργησε φούρνε να καείς και συ ψωμί να γένεις

για να περάσει ο κερατζής κι ο γιος μου ν’ απομείνει".

(κερατζής: οδηγός καραβανιού)

<https://www.youtube.com/watch?v=IZmZnC8PMa8>

Ακούστε τώρα το τραγούδι:

«Που ήσουν πέρδικα γραμμένη»

Αρχικά όπως το τραγουδούν στις άλλες περιοχές της Ελλάδας

Τσάμικος – με την Γιούλα Κοτρώτσου

<https://www.youtube.com/watch?v=d3gSAiHgiO0>

Και το ίδιο τραγούδι τραγουδισμένο όμως με τον πολυφωνικό τρόπο της Βόρειας Ηπείρου

Πολυφωνικό Χιμάρας – Πέρδικα γραμμένη

Που ήσουν πέρδικα γραμμένη

Κι ήρθες το πρωί βρεγμένη

Ήμουνα ψηλά στα πλάγια

Στις δροσιές και στα χορτάρια

Έτρωγα το Μάη τριφύλλι

Και τον Αύγουστο σταφύλι

Βιολιτζή μου πως το κάνεις

Τα πουλάκια πως τα πιάνεις

Τα καλώ με το βιολί μου

Κι έρχονται στην κάμαρί μου

Προσέξτε γύρω στο 0:55 που ο ένας τραγουδιστής θέλει να συνεχίσουν πιο ψηλά και κάνει νόημα στους άλλους

<https://www.youtube.com/watch?v=7lBO1m0Ivu4>

Αυτός ο τρόπος τραγουδίσματος συνηθίζεται σε όλη την Βόρεια Ηπειρο. Και αφού ένα μέρος της ανήκει στη Αλβανία, τέτοια τραγούδια βρίσκουμε και στα Αλβανικά.

Πολυφωνικό Αλβανίας «Bllazerim» (Bllazerim σημαίνει τ' αδέλφια)

Από ζωντανή συναυλία στο Κηποθέατρο «Δόρα Στράτου» στον Λόφο Φιλοπάππου τον Ιούλιο του 2011

Πολυφωνικά τραγούδια της Αλβανίας

Τραγούδι: Μη κοροϊδεύεις το φτωχό

<https://www.youtube.com/watch?v=UF39GQlfWgs>

Πολυφωνικά τραγούδια της Αλβανίας

Τραγούδι: Για τη φιλία των δύο Λαών

<https://www.youtube.com/watch?v=p-xmWbShJ1c>